Diari Oficial de la Generalitat Valenciana


Sumari del DOGV 4479, del 11-04-2003 (2003/4157)

Informació pública del programa d'actuació integrada del sector IV de las normes subsidiàries de Rafelbunyol.
-------------------------------------------------------------------------------------------------------------

### Dades del document

Número de DOGV
:   4479

Data del DOGV
:   11-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4157


Organisme emissor
:   Iniciativas Urbanas de Rafelbunyol, SA

Tipus de document
:   Anunci

Informació pública del programa d'actuació integrada del sector IV de las normes subsidiàries de Rafelbunyol. [2003/X4157]
  
La mercantil Iniciativas Urbanas de Rafaelbunyol, SA, ha formulat un instrument de planejament del Sector IV de Rafelbunyol, a l'empara del que preveu l'art. 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i que inclou: pla parcial de millora i programa d'actuació integrada amb avantprojecte d'urbanització.
  
En aplicació del que estableix l'art. 48 de la llei, es fa constar:
  
Que el seu objecte està constituït per la programació del Sector IV de les normes subsidiàries de Rafelbunyol, situat al nord-oest del casc urbà de la població.
  
Que la Notaria en què estan protocol·litzats els documents és la de María de los Desamparados Mossana Salinas, situada a Massamagrell, av. Major nº 34.
  
Que l'exemplar dipositat davant l'Ajuntament fou presentat en data 07 de març de 2003.
  
En aplicació del que estableix l'art. 48.1.C, en relació amb l'art. 48.3, ambdós de la referida llei, escau sotmetre el programa esmentat amb la documentació annexa i el Pla Parcial de Millora, a informació pública pel termini de 20 dies hàbils comptadors a partir del dia següent a la publicació d'este anunci en el Diari Oficial de la Generalitat Valenciana. Amb anterioritat a la publicació esmentada, esta s'anunciarà en un diari no oficial d'àmplia difusió al terme de Rafelbunyol.
  
Alhora, es fa constar la possibilitat de consultar a l'Ajuntament de Rafelbunyol les actuacions derivades de la documentació depositada i de presentar-hi, per a la seua incorporació a estes, tant al·legacions com alternatives tècniques que vulguen competir amb l'exposada al públic, així com proposicions juridicoeconòmiques per a executar qualssevol alternatives. La documentació i l'expedient administratiu podrà ser consultat al Servici d'Urbanisme de l'Ajuntament de Rafelbunyol, els dies hàbils en horari d'oficina.
  
Les al·legacions que, si fa el cas, es formularen, seran presentades davant l'Ajuntament de Rafelbunyol, dirigides al Servici d'Urbanisme.
  
Si durant l'exposició al públic de la present iniciativa del Programa per a l'actuació integrada del referit sector, algú hagués iniciat una segona exposició d'una altra en competència amb aquella, hi escaurà la pròrroga de terminis regulada en l'art. 46.4 de la LRAU.
  
Alhora, mitjançant el present, segons preceptua el paràgraf segon de l'art. 48 en relació amb l'art. 46, paràgrafs 4t i 5è, de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant el termini adés esmentat podran formular-se les referides proposicions a l'Ajuntament de Rafelbunyol en horari d'oficines.
  
L'obertura de pliques no tindrà lloc fins que acabe el termini per a presentar-les i no s'acredite davant l'Ajuntament la realització del que disposen els apartats anteriors. Una vegada acreditat, se'n realitzarà l'obertura i s'alçarà acta sota fe pública i amb dos testimonis. Totes les actuacions podran ser objecte de consulta i al·legacions pels interessats, durant els deu dies següents a l'acte d'obertura de pliques.
  
El present anunci compleix amb la funció de notificació, de conformitat amb el que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts (parcel·les cadastrals 188, 189, 190, 191, 192, 193, 201, 41, 229, i 8555946 i 8455102 de María Gimeno Garsí, 8555947 i 8455103 de Miguel Gimeno Garsí, 8555852 de Josefa Gimeno Garsí, i 8659109 de Carmen Civera Martínez), o bé que intentada la notificació, no s'hagués pogut practicar.